तुम मुझे कोई और इंसान समझ रही हो।
लगता है किसी ने तुम्हें बहुत चोट पहुँचाई है।
कोई भी राज़ एक तरह का हथियार होता है।
इल्म का एक ऐसा ख़ंजर जो आप इस्तेमाल कर सकते हैं या जिसे आपके ख़िलाफ़
इस्तेमाल किया जा सकता है।
पर किसी हथियार का प्रयोग सिर्फ़ पीड़ित को नहीं बदलता, वह उसे इस्तेमाल करने वाले को भी बदल देता है।
एक बात जो हम जानते हैं, वह यह है कि पूर्व मेयर उम्मीदवार एंड्रयू फ़िनी का क़त्ल किया गया था।
ठीक है, मेरी बात सुनो! फ़िनी हमारी प्राथमिकता है।
उसके सहकर्मियों की बात मानें तो ओकलैंड में सब फ़िनी का समर्थन करते थे,
लेकिन उसका एक अतीत था जो सबसे छुपा हुआ था।
वह एक देह व्यापारी था।
हमें पता चला है कि उसने अपने अपराधों को छुपाने के लिए पुलिस वालों को पैसे दिए,
लेकिन कोई उसे ब्लैकमेल कर रहा था...
कैमरा तीन
...और साफ़ तौर पर उसे नुक़सान पहुँचाना चाहता था जब उसे लगा कि शायद फ़िनी उसका राज़ फ़ाश कर देगा।
अक्सर ऐसा होता है कि आपके जो सबसे क़रीब होते हैं, वही आपके सबसे गहरे राज़ों के जानकार होते हैं।
डर इस बात का है कि एक दिन...
मृत्यु का समय दोपहर तीन बजकर 47 मिनट
...आपकी ज़िन्दगी से उनके चुपचाप निकल जाने के बाद,
वे उन क़ीमती सच्चाइयों को हथियार बनाकर उन्हें आपके ख़िलाफ़ इस्तेमाल करेंगे।
मृत एंड्रयू फ़िनी
मैं यह जानना चाहती हूँ कि फ़िनी अपनी क़ब्र में अपने साथ ऐसे कौन से दूसरे राज़ ले गया है?
बिल अचोआ
वे राज़ जो भी हों और जिसने भी उसे मारा है...
वे ही इस देह व्यापार गिरोह के पीछे जिसका हाथ है, उसे रोक सकते हैं,
अभी और हमेशा के लिए।
सच की खोज
मैं यह मान लूँगी कि तुमसे यह चूक इसीलिए हुई है क्योंकि तुमने दोबारा शराब पीना शुरू कर दिया है।
हैलो?
माफ़ करना, जान। तुम क्या कह रही थीं?
तुम्हें हो क्या गया है?
तुम, मतलब, दो दिनों से कैसे खोए-खोए घूम रहे हो।
यह बस तनाव है। मुझे आजकल ठीक से नींद नहीं आ रही है।
तो फिर, थोड़ा जोश पैदा करो, कॉफ़ी पियो, जो भी करना है करो। आज का दिन बहुत अहम है।
हाँ, जानता हूँ।
- मॉर्निंग, बच्चे! - हाय।
स्कूल के लिए तैयार हो?
हाँ, तैयार हूँ।
ठीक है।
मुझे तुम पर बहुत नाज़ है।
मुझे लगता है सामान्य दिनचर्या बिताना तुम्हारे लिए अच्छा होगा।
यह एक परिवार के रूप में हमारे लिए अच्छा होगा।
सबसे पहले, एक बार और नियमों को दोहरा लेते हैं
ताकि हम सब उन पर सहमत हों।
हर घंटे मैसेज करके अपनी ख़बर देनी है।
फ़ोन की लोकेशन हमेशा चालू रखनी है।
स्कूल के परिसर से बाहर नहीं जाना है। और कारपूल करके क्रू के पास जाना है।
तुम्हें नहीं लगता यह कुछ ज़्यादा हो रहा है?
नहीं। बल्कि यह तो कम है।
- उसे घर बिठाकर तो पढ़ा नहीं सकते। - क्यों नहीं?
हम उसे वह सब पढ़ा सकते हैं जो वे लोग स्कूल में पढ़ा रहे हैं।
मैं मानती हूँ सुरक्षित रहने की ज़रूरत है
लेकिन यह हम कैसे करते हैं, इस पर बात की जानी चाहिए।
हाँ, किसी दिन बात कर सकते हैं। लेकिन आज नहीं।
हम उसे बांधकर नहीं रख सकते, जान।
ठीक है। सुनो, क्रू कितने बजे ख़त्म होगा? क्योंकि मैं तुम्हें लेने आ जाऊँगा
- और तुम्हें सुरक्षित घर... - नहीं।
- ट्रिनी। - मैं कारपूल करके घर आ जाऊँगी।
ठीक है, मैं कर लूँगी। मैं बस... मैं स्कूल जाना चाहती हूँ।
ठीक है? मैं तैयार हूँ।
तुम्हें इस बारे में कोई जल्दी नहीं करनी चाहिए।
आपने कहा था इसका फ़ैसला मैं करूँगी, तो आपको मुझ पर भरोसा है या नहीं?
बिल्कुल है।
पर तुम्हें ज़रूरत महसूस हो तो तुम हमसे बात कर सकती हो।
एक परिवार के तौर पर हम जितना ज्यादा आपस में बात करेंगे, हालात उतने बेहतर होंगे। हाँ?
जैसा कि हम जानते हैं, ओकलैंड के मेयर उम्मीदवार एंड्रयू फ़िनी की लाश
एक दफ़्तर कर्मचारी को पार्किंग गराज में मिली थी।
हाँ, तो क्या चल रहा है?
फ़िनी को उसके अभियान दफ़्तर के कार्यस्थल पर मारा गया, एक अज्ञ...
देखो, मुझे तुम दोनों को कुछ बताना है।
मुझे लगता है हमें ईवा की तहक़ीक़ात करनी पड़ेगी।
क्या? क्यों?
क्योंकि एंड्रयू फ़िनी ने उससे देह व्यापार करवाया था जब वह अपनी किशोरावस्था में ही थी।
हे भगवान।
हम नहीं जानते कि ईवा ने उसे मारा या नहीं, लेकिन उसके पास उसे मारने की वजह तो ज़रूर थी।
हाँ, जिस दिन उसने और मैंने फ़िनी का पीछा किया था, मुझे लगा था कि कुछ तो गड़बड़ है।
तुम काफ़ी चुप हो, एम्स।
मुझे लगता है एंड्रयू फ़िनी को ज़िंदा देखने वाली आख़िरी इंसान ईवा थी।
उसके पास मौक़ा था।
मुझे एक फ़ुटेज मिली जिसमें फ़िनी के मरने से 13 मिनट पहले
वह उसके दफ़्तर की पार्किंग गराज में थी।
ठीक है, रुको। ज़रा रुको।
बुरा मत मानना, एम्स, मतलब, इसका मतलब है बीच में कुछ समय था।
मतलब, फ़िनी को ज़िंदा देखने वाला आख़िरी इंसान
वह था जो उस कार को चला रहा था।
हाँ। जो ईवा भी हो सकती है।
या उस बीच के समय का मतलब है वह बिल अचोआ भी हो सकता था।
अगर उसे यह डर हो कि फ़िनी उसका राज़ फ़ाश कर सकता है,
तो यह भी एक बहुत बड़ी वजह है, है ना?
मानता हूँ। हाँ, हमें यही पता लगाना है कि उस कार में कौन था।
सुनो, मुझे वापस थाने जाना है।
लेकिन हम ईवा का क्या करने वाले हैं?
हमें यह पता लगाना होगा कि फ़िनी के दफ़्तर से जाने के बाद उसने क्या किया।
तुम उससे दूर रहना, पॉपी। जानता हूँ उसने बहुत दुःख झेले हैं,
लेकिन इस वक़्त वह शक के दायरे में है।
हे, पॉप।
मुझे तुमसे कुछ बात करनी थी।
नहीं। इस वक़्त नहीं, मार्कस।
ओकलैंड शहर पुलिस
मिल्स के केस के बाद इतनी जल्दी इतनी ज़िम्मेदारी से काम करने के लिए आप सभी तारीफ़ के हक़दार हैं।
मैं जानता हूँ आप लोग थक गए हैं। मैं भी थक गया हूँ।
जल्दी से याद दिला दूँ कि पत्रकारों से बचकर रहना, जो बाहर खड़े हैं उनसे या जो कहीं और मिलें, उनसे भी।
इस वक़्त विभाग के पास कहने के लिए कुछ नहीं है।
हमने वे सर्वर ढूँढ लिए हैं
जिनमें उन कैमरों की रिकॉर्डिंग रखी गई थीं जो उस सेक्स पार्टी वाले घर में लगे थे।
उन कैमरों का मालिक और संचालक उन्हीं ग्राहकों में से एक, बिल अचोआ है।
उन सर्वर में, हमें सालों से होती आ रही इन सेक्स पार्टियों के वीडियो मिले हैं जिनमें
आदमी नाबालिग लड़कियों के साथ सेक्स कर रहे हैं।
उन्हीं में से एक वीडियो में फ़िनी भी एक नाबालिग लड़की के साथ मौजूद है।
मैंने संभावित वसूली और ब्लैकमेल के केस में अचोआ को
गिरफ़्तार करने के लिए अफ़सरों को आदेश दे दिया है।
तब तक,
सब लोग फ़िनी के ईमेल, संपर्क, कॉल रिकॉर्ड,
बैंक गतिविधियों और गवाहों को इकट्ठा करते रहिए।
फ़िनी का क़ातिल अभी भी आज़ाद है,
और सरकारी वकील चाहता है कि क़ातिल जल्दी से जल्दी हिरासत में हो।
चलिए, जल्दी से यह काम करें।
- तुम्हें उसके सहकर्मियों से कुछ पता चला? - नहीं, सर।
तो उनसे फिर संपर्क करो।
अचोआ को गिरफ़्तार करने मुझे जाने दो।
- क्यों? - क्योंकि मैं उससे निपट सकता हूँ।
यह मेरे लिए निजी मसला है, सर।
ठीक है। पर फ़िनी को जिस कार ने कुचला था, हमें उसकी अधूरी नंबर प्लेट मिली है।
अचोआ से पूछताछ करने के बाद, इसका पता लगाओ।
कार पूर्वी खाड़ी के किसी कार डीलर की है, जिसे कोई नीको ज़ेबका चलाता है।
इसका पता लगाकर मुझे बताओ वहाँ क्या मिलता है।
एंड्रयू फ़िनी का क़त्ल हुए 48 घंटे हो चुके हैं।
बे एरिया के ज़्यादातर लोग अभी भी इसे लेकर सदमे में हैं
और कुछ लोग इसे एक राजनीतिक हत्या बता रहे हैं।
पुलिस भी हैरान है कि उनका क़त्ल किसने किया और क्यों।
कई संदिग्ध लोगों को हिरासत में लिया गया है,
- पर इस प्रसारण के आने तक, कोई भी आरोप... - यार, तुमने डरा दिया।
मैं बस ख़बरें देख रही थी।
अच्छा हुआ तुम आ गईं।
मैं... मैं उन सभी दूसरे ग्राहकों के बारे में सोच रही हूँ
और मुझे लगता है हमें ख़ुद उन्हें पकड़वाना चाहिए।
ओकलैंड पुलिस कुछ नहीं करेगी।
हाँ, शायद।
लेकिन सुनो, मैंने अभी पार्किंग की जगह पर कुछ संदिग्ध आदमियों को देखा।
- मैंने उन्हें भगाने की कोशिश की, पर... - कुछ न कुछ होता रहता है।
- एक सेकंड। - हाँ। ठीक है।
एक बजे: विन्स के साथ लंच शाम चार बजे: कार सर्विस
सुबह दस बजे: क्रैव मगा दोपहर एक बजे: सशक्तिकरण अभ्यास
हाँ, बजट मीटिंग बाद में चार बजे कर लेते हैं।
कुछ ढूँढ रही हो?
हाँ, पेन।
शुक्रिया। तुमने देखा उन्हें?
मैं बस लाइसेंस प्लेट याद करने की कोशिश कर रही हूँ।
नहीं। वे जा चुके थे।
तो, हम दूसरे ग्राहकों को पकड़ने के लिए कब काम करने वाले हैं?
उसे मैं संभाल लूँगी। तुम पहले पूरी तरह ठीक हो जाओ।
लेकिन मैं इस तरह जल्दी ठीक हो जाऊँगी।
अब क्या?
मैं उन वीडियो को दोबारा देखने वाली थी जो हमें अचोआ के यहाँ से मिली थीं।
बढ़िया। मैं भी चलती हूँ।
मुझे तकनीकी विभाग में तुम्हारे संपर्कों की पूरी सूची चाहिए।
क्या हमारे लोगों को निशाना बनाया जा रहा है, डिटेक्टिव?
नहीं। यहाँ सिर्फ़ एक आदमी को निशाना बनाया जा रहा है।
देखो, मैं यह पता लगाने की कोशिश कर रहा हूँ कि एक मेयर उम्मीदवार का क़त्ल क्यों किया गया था
और यहाँ बैठे हुए बिल की कंपनी के पास आदमियों के साथ नाबालिग लड़कियों के वे वीडियो क्यों थे,
जिनमें से एक युवा एंड्रयू फ़िनी का भी वीडियो था।
तो क्या सौदा हुआ था, बिल?
फ़िनी मेयर बन जाएगा। और तुम्हारे धंधों को चलाने में तुम्हारी मदद करेगा।
लेकिन फिर तुम्हारे देह व्यापार गिरोह का सच सबके सामने आने वाला था,
इसलिए तुमने उसका मुँह बंद कर दिया।
तुम्हें इसका जवाब देने की ज़रूरत नहीं है।
मैं एक निवेशक हूँ। मैं बहुत लोगों को जानता हूँ।
मेरा इस सबसे कोई लेना-देना नहीं है।
नहीं, तुम एक बलात्कारी हो, बिल।
और तुम शायद एक देह व्यापारी भी हो। शायद एक क़ातिल भी।
और मैं सच जानकर रहूँगा, चाहे तुम कुछ बताओ या ना बताओ।
देखो, मेरे मुवक्किल पर लगाए गए वैधानिक आरोप टिक नहीं पाएँगे,
क्योंकि अभियोगी एक अविश्वसनीय गवाह है।
वह घर से भागी हुई लड़की है जिसने ड्रग्स का नशा किया हुआ था।
बाल अश्लील चित्रण के आरोप पर तो हँसी आती है।
मेरे मुवक्किल को उन वीडियो की कोई जानकारी नहीं थी।
क्या तुम्हारे पास कोई और गवाह हैं?
कोई यह बयान नहीं देने वाला कि मैंने उनका शोषण किया था, क्योंकि मैंने ऐसा कुछ नहीं किया।
मुझे और किसी गवाह की ज़रूरत नहीं है। मेरे पास पहले ही एक गवाह है।
और जब वह आगे आएगी, तुम्हें अपने किए की पूरी क़ीमत चुकानी होगी।
यह बहुत देख लिया।
इन्हें देखना अब मुझे परेशान कर रहा है।
एएफ़_1996.एमपी4
"एएफ़।" क्या यह फ़िनी का वीडियो है?
हाँ।
इसे चलाना।
- ईवा। - इसे चलाओ, पॉपी।
एक सेकंड। बाथरूम होकर आता हूँ।
आराम से।
हे भगवान।
- क्या? - यह नाडिया है।
जिस लड़की के बारे में तुमने मुझे बताया था? तुम्हारे इंटरव्यू में?
- हाँ। - हे भगवान।
वह जानती थी वहाँ कैमरा लगा हुआ है। क्या उसने फ़िनी को फँसाया?
हमें उसे ढूँढना होगा।
उससे मिलकर पता चल सकता है कि यह टेप बिल अचोआ के पास कैसे पहुँची और किन
दूसरे लोगों ने यह देखी है,
जिससे हम फ़िनी को ब्लैकमेल करने वाले इंसान तक पहुँच सकते हैं।
ठीक है। बस थोड़ा रुक जाओ, ठीक है? ज़रा धीरे चलते हैं।
तुम मुझे रोकने की कोशिश क्यों कर रही हो?
मैं तुम्हें रोकने की कोशिश नहीं कर रही हूँ, ईवा।
इस समय बहुत तनाव है। मैं बस सावधान रहने की कोशिश कर रही हूँ।
किसके लिए? मेरे लिए या अपने लिए?
- ईवा। - पता है क्या? मैं सीधा मुद्दे पर आती हूँ।
मैं नाडिया का उपनाम जानती हूँ।
अगर तुम उसे ढूँढना चाहती हो तो तुम्हें मेरी मदद की ज़रूरत पड़ेगी।
हाँ।
हर फ़ैसला अब तुम्हारे हाथ में नहीं है तो मज़ा नहीं आ रहा है, हँ?
मुझे स्कूल जाना है, पर मैं उसे ढूँढकर तुम्हें फ़ोन करूँगी।
- हे। - हे।
वापस स्कूल आना बहुत अजीब है।
मैंने कभी नहीं सोचा था मुझे कैफ़ेटेरिया के मैक एंड चीज़ की ख़ुशबू की याद आएगी,
लेकिन इतने लम्बे समय से ना खाया हो तो अलग ही एहसास होता है।
इतिहास की क्लास में मुझे एक लड़की मिली जिसने कहा, बाद में मिलकर मस्ती करते हैं। तुम आना चाहोगी?
नहीं। मुझे पहले का छूटा हुआ बहुत कुछ पढ़ना है।
मुझे यह सोचकर घबराहट हो रही है कि मैं पीछे छूट रही हूँ।
- ठीक है। - हे, ट्रिनी। कैसी हो?
- ठीक हूँ। - अच्छा है।
तो, ऑब्रे नाबालिग गृह से कब बाहर आ रहा है? मैंने सुना, वह, शायद, बहुत परेशानी में है।
पर रुको, यह कैसे हुआ कि तुम किसी मुसीबत में नहीं फँसी?
और मेलनी, सच बताना,
पर तुम्हें भी कुछ सज़ा तो मिलनी चाहिए थी,
चूँकि तुम तो, मतलब, ढंग से धंधा करती थीं ना?
वेश्या कहीं की।
जानती हो,
मैं भी कुछ ऐसी ही घटिया बातें करती अगर मैं भी तुम्हारे जितनी बदसूरत होती, केटी।
भाड़ में जाओ तुम दोनों।
तुम्हें मेरे लिए लड़ने की कोई ज़रूरत नहीं है, ठीक है?
- हे, डैडी। - हे।
आप यहाँ क्या कर रहे हैं?
बग से मिलने के बाद से हमारी बात नहीं हुई।
मैं अभी भी समझने की कोशिश कर रही हूँ कि मैं इसके बारे में क्या महसूस करती हूँ।
माँ के बारे में।
मुझे नहीं पता कि उनका त्याग महान था या उसमें स्वार्थ छुपा हुआ था।
हम उन्हें बस टुकड़ों में जानते हैं।
मुझे हमेशा यही लगता रहा कि वह मेरे साथ वफ़ादार नहीं थी।
मुझे ख़ुद से घिन्न आती है कि मैंने यह सोचा कि उसकी ज़िन्दगी में कोई और भी था।
उस पर क्या बीत रही थी, मुझे इसका कोई अंदाज़ा नहीं था,
क्योंकि अगर मुझे वह सब पता होता, मैंने ऐलग्ज़ैन्डर को उसी दिन मार दिया होता।
यह स्वीकार करना बहुत मुश्किल है कि मैं उसके उस पहलू के बारे में कुछ नहीं जानता था।
अब मैं सोचता हूँ कहीं ऐसा तो नहीं कि मैं अपनी बेटियों के बारे में भी बहुत कुछ नहीं जानता।
- आप यह क्या बोल रहे हैं? - तुम्हारे और शर्ली के बारे में मुझे नहीं पता था।
मुमकिन है डेज़ और साइडी भी किसी दर्द को अकेले ही झेल रही हों।
मैं ब...
मैं बस इतना जानना चाहता हूँ कि मेरे मरने के बाद तुम सब ठीक तो रहोगे।
डैडी, आपको पता है जब आप ऐसी बातें करते हैं तो मुझे बिल्कुल अच्छा नहीं लगता।
इस परिवार की सुरक्षा के लिए मैं यहाँ हमेशा नहीं रहूँगा।
यह ज़िम्मेदारी एक दिन तुम पर आएगी।
जो बग ने कहा, क्या वह तुम अपनी बहनों को बताने वाली हो?
तुम्हारा जो भी फ़ैसला हो,
देखना इस परिवार में ऐसा कुछ ना हो जो हम सब में एक दरार डाल दे।
नीको ग्राहक सेवा केंद्र, लाइन दो।
हे, मुझे फ़ोन करने के लिए शुक्रिया। मुझे अपना दिमाग़ कहीं और लगाने की ज़रूरत थी।
सुनो, मार्कस।
मैंने तुम्हें फ़ोन इसलिए किया क्योंकि मुझे तुम्हारी एक मदद चाहिए।
यह क्या है? तुम मुझे बहका रहे हो?
मैं बस तुमसे सीधी बात करने की कोशिश कर रहा हूँ।
ठीक है। फिर बताओ। कहो जो कहना है।
मैं चाहता हूँ प्रारंभिक सुनवाई में ट्रिनी बिल अचोआ के ख़िलाफ़ गवाही दे।
शुरुआती शिनाख़्त काफ़ी नहीं है।
हम जितना इंतज़ार करेंगे, अचोआ के वकील ट्रिनी की आप बीती को उतना ही अविश्वसनीय बना देंगे।
अब, ट्रिनी की मदद से,
मुझे लगता है हम उस पर शोषण करने और मुमकिन है फ़िनी का क़त्ल करने का आरोप भी दाख़िल कर सकते हैं।
मैं उससे पूछूँगा।
मतलब, अगर ऐसा करने से उसे आख़िरकार जेल भिजवाया जा सकता है,
मुझे यक़ीन है वह गवाही देगी। उम्मीद तो है।
ठीक है। मुझे बताते रहना।
ठीक है।
नहीं, मुझे नहीं लगता मैं इसमें कुछ मदद कर सकता हूँ।
वाक़ई? क्योंकि जो कार तुम्हारी डीलरशिप से आई थी,
उसका इस्तेमाल एंड्रयू फ़िनी के क़त्ल में किया गया था।
जिससे तुम इसमें एक सहायक की भूमिका में आ जाते हो।
क़त्ल की साज़िश करने में भी।
मैंने तो यह सोचा ही नहीं था। हाँ, यह अच्छा ध्यान दिया।
- और यह तो बस वह है जो हम जानते हैं, है ना? - हाँ। बिल्कुल।
ज़रा रुको। मुझे कोई अंदाज़ा नहीं था कार किस काम के लिए इस्तेमाल की जा रही थी।
पर तुम्हें पता था वह इस्तेमाल की जा रही थी।
मेरे पास कार्यक्रमों में कारें भेजने के लिए निवेदन आते रहते हैं।
किस तरह के कार्यक्रमों में?
मुझे क्या पता। मुझे कौन कमबख़्त उनका न्यौता देता है।
मेरे पास माँग आती है और मैं पूरी कर देता हूँ।
क़सम से। मेरे यार, केविन सन ने, यह सौदा करवाया था।
देखो, मैं सबकी तस्वीर अपने पास रखता हूँ।
क्वेस्टर
ये क्वेस्टर में हैं, लेकिन मैंने यह ऐप इस तरह कभी नहीं देखी।
- तुम्हारे पास ये कब आए? - पता नहीं। आते रहते हैं।
तुम्हें एक 11 तारीख़ को मिला था।
उसी रात, जिस रात सेक्स पार्टी थी।
तुम्हें ये मैसेज कौन भेजता है?
उनकी पहचान गुप्त होती है। मुझे बस... मुझे सूचना मिलती है और मैं अपना काम कर देता हूँ।
और तुम उन्हें जवाब नहीं देते?
दे ही नहीं सकते। सिर्फ़ उधर से मैसेज कर सकते हैं।
यह ऐप ऐसे तो काम नहीं करती है।
मुझे इनकी नक़ल की ज़रूरत पड़ेगी।
तुम्हें यक़ीन है कि एम्स को लगता है अचोआ पर अभियोग चलाने का सबसे सही तरीक़ा यही है?
सिर्फ़ सबसे सही तरीक़ा ही नहीं। ऐसा करना इस पूरे मामले का रुख़ मोड़ सकता है।
- हे। - हे।
कैसा रहा स्कूल?
क्या हो रहा है यहाँ?
बच्चे, एम्स को लगता है कि मुमकिन है बिल अचोआ ने फ़िनी का क़त्ल किया हो।
और वे उस पर, शोषण के आरोप के साथ, ज़्यादा से ज़्यादा दफ़ाओं में आरोप दाख़िल करना चाहते हैं।
पर वह चाहता है तुम गवाही दो।
इसका मतलब होगा जो हुआ उसके बारे में बात करना। उसका नाम लेना।
आप लोग यही चाहते हैं?
सिर्फ़ तब जब तुम यह करना चाहो।
ठीक है। हाँ।
मुझे होमवर्क करना है। गुड नाइट।
ईवा?
क्वेस्टर @बॉटमटूटॉपएनर्जी
मुझे पता था।
मुझे पता था उस दिन तुम मेरी निजी चीज़ें देख रही थीं।
तुम्हें क्या चाहिए, पॉपी?
सच, बस एक बार।
सच?
तुम ही बता दो तुम्हें क्या लगता है, क्या हुआ होगा?
तुमने कुछ तो पता लगाया होगा?
तुमने मुझसे झूठ बोला, ईवा।
तुमने फ़िनी के क़रीब पहुँचने के लिए मेरा इस्तेमाल किया।
और जब तुम्हें लगा तुम्हें इंसाफ़ नहीं मिलेगा,
तुम उससे मिलने गईं।
हमने तुम्हें कैमरे में देखा था।
तुम्हें लगता है फ़िनी को मैंने मारा?
- मैंने उसे नहीं मारा। - फिर तुम वहाँ क्यों थीं?
हे भगवान। मैं तुमसे भी वही कहूँगी जो मैंने अभी-अभी पुलिस वालों से कहा।
तो, उन्होंने तुमसे पूछताछ की?
हाँ, पॉपी। तुम्हारी ही बदौलत।
मैं अपनी बात दोहरा देती हूँ क्योंकि लगता है तुम्हें इसी तरह यक़ीन होता है।
मैंने सिर्फ़ उससे बात की थी।
तो तुमने मुझे यह बता क्यों नहीं दिया?
क्योंकि तुम मुझे जाने से मना करतीं, कहतीं कि इससे केस बिगड़ जाएगा।
और मेरा यक़ीन करो...
मैं सोचती हूँ कि काश, वह कार मैं चला रही होती।
काश, मैं तुम पर यक़ीन कर पाती।
तुमने कभी भी किया?
द नॉक
मुझे लग रहा है यह सलाद वग़ैरह खाने से तुम्हारा थोड़ा तो वज़न कम हो रहा है।
- तुम्हारी गर्दन अच्छी लग रही है। - कोशिश जारी है। मेरी गर्दन अच्छी लग रही है?
हाँ। यही अंग है जो तुम वाक़ई...
जब किसी का वज़न कम हो रहा होता है, गर्दन पहले पतली होती है।
हाँ, क्योंकि तुम...
हे, बच्चों। इधर आना ज़रा।
उन्होंने हमें अभी-अभी बुलाया है ना?
हाँ। क्या किया तुमने?
मैंने कुछ नहीं किया।
- पॉपी। - पॉपी। ओह, भगवान।
हे, डैडी। क्या हो रहा है?
- आपको कुछ मदद चाहिए? - नहीं, मैं ठीक हूँ। बैठ जाओ।
मैं तुम दोनों से कुछ पूछना चाहता था।
तुम अपनी ज़िन्दगियों में क्या करना चाहती हो?
क्या आप सच में यह पूछ रहे हैं?
हाँ, डैडी, क्या हुआ है?
देखो, मैं बस कोशिश कर रहा हूँ...
मैं बस...
तुम लड़कियों की ज़िन्दगियों के ज़रूरी फ़ैसले मैंने लिए।
हाँ, यही तो होता है।
और मैं इसके बारे में बहुत सोच रहा हूँ कि हम अपने पीछे क्या छोड़कर जाते हैं।
द एमसी, द नॉक।
मेरी सबसे क़ीमती विरासत तुम लड़कियाँ हो।
डॉक्टर के यहाँ कुछ हुआ क्या?
- क्या उन्होंने आपसे कहा... - डेज़...
नहीं। इसका सीटीई से कोई लेना-देना नहीं है।
मैं तुम लड़कियों को बस यह बताने की
कोशिश कर रहा हूँ कि अगर ऐसा कुछ है जो तुम अपनी ज़िन्दगी में करना चाहती थीं, लेकिन नहीं किया,
क्योंकि तुम्हें डर था कि मैं क्या कहूँगा,
या तुम्हें लगा तुम्हें मुझसे वह बात छुपानी पड़ेगी,
मैं तुम्हें वह चीज़ें करने से, वह चीज़ें बोलने से नहीं रोकना चाहता।
मैं कभी ऐसा नहीं बनना...
मैं कभी नहीं चाहता था कि द नॉक एक बोझ बन जाए।
हाँ।
तुम्हें यक़ीन है नीको ने यही जगह बताई थी जहाँ उसे कार छोड़ने के लिए कहा गया था?
हाँ। यहाँ कोई कैमरे तो दिख नहीं रहे हैं।
सुनो, मैं तुमसे पूछने वाला था...
ओकलैंड पुलिस छोड़ने के बाद तुम्हें ज़िन्दगी में कुछ कमी महसूस हुई?
तुम इसे छोड़ने के बारे में सोच रहे हो?
यह एमिली मिल्स का पूरा मामला, ड्रेया, ट्रिनी के साथ उन्होंने जैसा बर्ताव किया...
मुझे नहीं लगता मैं यहाँ काम कर पाऊँगा।
ग़ैर-सरकारी क्षेत्र बुरा नहीं है।
पेंशन तो, ज़ाहिर है, उतनी अच्छी नहीं मिलती,
लेकिन अच्छे लोगों के साथ...
काम बेहतर हो सकता है।
मैं भी यही सोच रहा था।
हे, ज़रा सुनो। मैं ओकलैंड पुलिस से हूँ।
क्या तुमने पिछले कुछ दिनों में यहाँ आसपास एक काली शैवी इम्पाला
खड़ी हुई देखी थी?
वह ऐसी दिखती है।
हाँ। अभी कुछ देर पहले यह कार यहाँ खड़ी थी। ठीक वहाँ।
क्या तुमने देखा उसे कौन लेकर गया था?
हाँ, बिल्कुल देखा था। एक हसीना।
एक औरत?
अश्वेत लड़की। जवान।
- क्या वह लड़की यह है? - नहीं। इससे जवान थी।
इन लड़कियों में से कोई?
नहीं, यह भी नहीं।
जो लड़की उस कार को लेकर गई थी, वह इन तस्वीरों में नहीं है।
देखो, मैं यहाँ किसी को लेकर आऊँगा, और तुम उसे बता देना वह लड़की कैसी दिखती थी।
- इसके पैसे मिलेंगे? - हाँ, हम देखते हैं क्या कर सकते हैं।
शुक्रिया।
एक साधारण कार। रात नौ बजे। एक कार चाहिए। रात आठ बजे।
तो क्वेस्टर पर एक यूज़र ने नीको को कार छोड़ जाने के लिए कहा था?
अह-हँ।
और क्वेस्टर में एक गुप्त फ़ीचर है जिसमें सिर्फ़ एक तरफ़ से मैसेज जाते हैं?
बिल्कुल सही। लेकिन नीको के मुताबिक़,
उसमें मैसेज एन्क्रिप्टेड होते हैं तो यह जानने का कोई तरीक़ा नहीं कि वे किसने भेजे थे।
क्या?
मुझे लगता है शायद हम दोनों ही ग़लत थे।
थोड़ा खुलकर बताओ ना, क्या कहना चाहते हो।
मैं ईवा और बिल अचोआ की बात कर रहा हूँ।
- किस तरह? - देखो।
एम्स के पास एक स्केच बनाने वाला है और वह एक ऐसे आदमी की मदद से
स्केच बना रहा है, जो शायद उस व्यक्ति को पहचानता है जो कार चला रहा था।
अब, उसका कहना है कि वह एक जवान औरत थी, पर उसके मुताबिक़ वह औरत ईवा नहीं थी।
- वह ग़लत भी हो सकता है। - हो सकता है।
लेकिन फिर इसका मतलब होगा कि बिल अचोआ ने भी फ़िनी को नहीं मारा।
पर इसका मतलब यह नहीं कि वह देह व्यापार गिरोह का सरग़ना नहीं हो सकता।
लेकिन, हाँ, वह वो क़ातिल नहीं है, जिसकी हमें तलाश है।
क्या तुम्हें लगता है वह मैसेज फ़ीचर उसने बनाया होगा?
नहीं, लेकिन वह इतना अमीर ज़रूर है कि किसी से बनवा सकता है।
फिर तो मुमकिन है इसे वही चला सकता होगा जिसने इसे बनाया था।
हाँ, पर अगर वह बिल नहीं है तो कौन है?
मुझे ली हैकमैन से बात करनी होगी।
क्वेस्टर
पॉपी?
- सिबिल। - हाँ।
- तुम्हें दोबारा देखकर बहुत अच्छा लगा। - मुझे भी।
उस दिन लंच पर तुम्हारे पिता से काफ़ी अच्छी बातें हुईं।
क्या सच में?
- तो तुम यहाँ किसी काम से आई हो? - दरअसल, मैं ली से मिलने आई थी।
सब ठीक है ना?
सच कहूँ तो, मुझे नहीं पता, पर यह बहुत ज़रूरी है। इसका सम्बन्ध आपकी कंपनी से है।
मुझे लगता है ली मुझसे कुछ छुपा रहे हैं।
मुझे अफ़सोस है।
वह अपने तरीक़े से ही काम करते हैं,
और उनकी पुरुष मंडली को यह बताना पड़ता है कि 21वीं सदी की दुनिया कैसे चलती है।
आ जाओ।
और ग्रिड से सम्बन्ध पूरी तरह टूट जाएगा, लेकिन...
- सिबिल, मेरी एक मीटिंग चल रही है। - जानती हूँ।
अगले हफ़्ते होने वाले बड़े भूमिपूजन के समारोह की योजनाओं को अंतिम रूप दे रहे हैं।
- वह बाद में कर लेना। - ठीक है।
स्टैनफ़ोर्ड विश्वविद्यालय
आप लोगों से थोड़ी देर बाद बात करूँ?
- हाँ, ज़रूर। - शुक्रिया।
हाँ...
अच्छा, अब बताओ क्या काम है।
आपकी क्वेस्टर ऐप में कुछ तो गड़बड़ है।
हमें ऐप के अंदर एक गुप्त मैसेज करने का फ़ीचर मिला है।
एक कार चाहिए। रात आठ बजे।
- यह तुम्हें कैसे मिला? - ली।
नहीं। यह मैंने नहीं किया। मैंने यह पहले कभी नहीं देखा।
जिसने भी यह बनाया है, वह इसका इस्तेमाल गुप्त अनाम मैसेज भेजने के लिए कर रहा है।
और मुझे लगता है वे मैसेज एक देह व्यापार गिरोह को चलाने में इस्तेमाल किए जा रहे हैं।
मेरे यहाँ सैंकड़ों इंजीनियर काम करते हैं।
इसमें ऐसा फ़ीचर डालने वाला उनमें से कोई भी हो सकता है, है ना?
मेरी जाँच से मुझे पता चला है,
ऐसी सम्भावना है कि फ़िनी के क़त्ल की योजना बनाने में भी ऐसे ही मैसेज फ़ीचर का इस्तेमाल किया गया था।
मेरा देह व्यापार या क़त्ल से कोई वास्ता नहीं है। यह क्या बेतुकी बात है।
और अगर तुम इस बेहूदा दावे को सच मानकर चलना चाहती हो, तो ख़ुशी से अपना समय बर्बाद करो।
मुझे वास्तव में काम करना है।
एज़रा।
तुमने एक पीड़ित का पॉडकास्ट पर दिया गया बयान मिटा दिया?
क्या?
मेरे पास एक फ़ोन आया और मुझे बताया गया कि तुमने जानबूझकर उस कहानी को नहीं सुनाया।
कि एक पीड़ित जिसका फ़िनी ने शोषण किया था, उसने अपनी आप बीती तुम्हें बताई थी।
मैंने किसी ख़बर को नहीं मिटाया।
- फिर तुमने क्या किया? - मैंने एक फ़ैसला लिया।
मुझे नहीं लगा उसे एपिसोड में होना चाहिए था।
ज़ाहिर है कि उसका केस पर बहुत असर पड़ सकता था
क्योंकि यह फ़िनी के क़त्ल से पहले की बात है, पॉपी।
तुम इसके लिए मुझे सज़ा नहीं दे सकते। मुझे कैसे पता होगा भविष्य में क्या होने वाला है?
इसका मतलब यह सब सच है?
ज़रा सुनो। शांत हो जाओ और मेरी बात सुनो। इस बारे में बैठकर बात करते हैं।
नहीं। तुम मुझसे झूठ बोलती आ रही हो, पॉपी।
मैं झूठे लोगों के साथ काम नहीं करता।
इसका क्या मतलब है?
इसका मतलब यह है कि मैं तुम्हारे ख़िलाफ़ क़ानूनी क़दम उठा सकता हूँ
और तुम्हें हमारे बीच हुए सौदे के सारे पैसे बॉयस्ट्रस को वापस लौटाने पड़ सकते हैं।
- क्या... - इसका यही मतलब है।
- रुको। क्या? एज़रा। - नहीं।
- सुनो, हम इस बारे में बात कर सकते हैं... एज़र... - नहीं। सब ख़त्म।
- हैलो? - तुम्हारा दिमाग़ ख़राब हो गया है क्या?
क्या? तुम्हें यह पसंद नहीं कि सच का इस्तेमाल तुम्हारे ख़िलाफ़ हो?
- तुम मेरी रोज़ी-रोटी से खेल रही हो। - और तुमने मेरी ज़िन्दगी से खेला।
तो तुम मेरे साथ काम ना करतीं। तुम कभी भी इस पर काम करना छोड़ सकती थीं।
बकवास। तुम अपनी ख़बर बनाने के लिए
दुनिया के आख़िरी छोर तक मेरा पीछा करतीं।
जैसे तुम तो मदद माँगने के लिए मेरे घर आई ही नहीं थीं।
देखो, मुझे अफ़सोस है मैंने तुम पर फ़िनी के क़त्ल का इल्ज़ाम लगाया।
मैं सिर्फ़ तुम्हारी मदद करना चाहती थी। उन सब लड़कियों की मदद करना चाहती थी।
जानती हो तुम्हारी दिक़्क़त क्या है? तुम किसी की नज़रों में बुरा नहीं बनना चाहतीं।
तब भी जब तुम बुरी होती हो।
ईवा, बॉयस्ट्रस ने मुझे अभी धमकी दी है कि मुझे अपने सौदे के सारे पैसे वापस लौटाने होंगे।
मेरा घर बिक जाएगा। मेरा सब कुछ लुट जाएगा।
मैंने वही कहा जो सच था।
ओह, भ... "सच।"
कार चलाने वाली संदिग्ध का स्केच तैयार हो गया है।
- यह रोशेल है। - कौन?
रोशेल जॉनसन।
चलो, उसे पकड़ते हैं।
ठीक है।
मैं तुम्हारे लिए कुछ लाया हूँ। हाँ।
- तुम्हारी बारी। - नहीं।
नहीं।
मॉम! डैड!
रुको, प्लीज़! रुको!
यार, यह डरी हुई क्यों है?
माफ़ करना।
- तुम ठीक हो? - हाँ, मैं ठीक हूँ।
मेरे ऑफ़िस चलो।
तुम्हें यह दिखाने की कोई ज़रूरत नहीं कि तुम ठीक हो।
ज़रूरत है।
क्यों?
क्योंकि अगर मैं हर तरह से सही नहीं रहूँगी, तो सब कुछ बिखर जाएगा।
- तुम्हें ऐसा क्यों लगता है? - क्योंकि ऐसा हो चुका है।
मेरे डैड...
तुम मुझसे खुलकर बात कर सकती हो।
जो कुछ तुम कहोगी, वह सिर्फ़ तुम्हारे और मेरे बीच रहेगा।
मैं ठीक रहती हूँ तो मेरे माँ-बाप ठीक रहते हैं।
इसलिए मुझे ठीक रहना होगा। मुझे दोबारा अच्छा होना होगा।
इसलिए मुझे पढ़ाई पर ध्यान देना होगा और उस आदमी के ख़िलाफ़ बयान देना होगा जिसने मेरा...
क्या तुम्हारे माँ-बाप जानते हैं तुम क्या महसूस करती हो?
जानती हूँ इस वक़्त सब कुछ कितना मुश्किल होगा।
नहीं, आप नहीं जानतीं।
मेरी तरफ़ देखो।
जब मैं तुम्हारी उम्र की थी, मैं भी बिल्कुल उसी जगह खड़ी थी जहाँ आज तुम हो।
ठीक उसी जगह।
मैंने ग़लतियाँ कीं।
कुछ चीज़ों में मेरा दोष नहीं था, लेकिन कुछ में था।
मुझे उन्हें यह बताने से डर लगता है कि मैं कैसा महसूस करती हूँ।
ख़ास तौर पर मेरे डैड को। वह...
वह ठीक नहीं हैं।
एक काम करते हैं।
अगर हम एक सौदा करें तो?
अगर तुम वह काम करती हो जिससे तुम्हें डर लग रहा है, मैं...
अपनी ग़लतियों का पश्चाताप करूँगी।
और अगर तुम अपने हमलावर के ख़िलाफ़ गवाही देती हो,
मैं हर क़दम पर तुम्हारे साथ रहूँगी।
मैं वादा करती हूँ।
मुझे ताज्जुब हुआ तुम आ गईं।
मुझे ताज्जुब हुआ तुमने फ़ोन किया।
मैंने जिस तरह तुमसे बर्ताव किया, उसके लिए मुझे माफ़ कर दो।
बॉयस्ट्रस के साथ सब ठीक हो जाएगा ना?
अभी कुछ पता नहीं।
कुछ ना कुछ करूँगी।
देखो।
मैं तुम्हें कभी ऐसा महसूस नहीं करवाना चाहती थी कि मुझे तुम पर यक़ीन नहीं है,
या कि मैं तुम्हें नियंत्रित करने की कोशिश कर रही हूँ।
मैं ऐसा नहीं कर रही थी।
मैं बस...
मुझे उन लड़कियों को बचाना था क्योंकि मैं भी उनमें से एक हो सकती थी।
जिस कार ने फ़िनी को कुचला था, उसे रोशेल चला रही थी।
अब तो तुम मुझ पर भरोसा करती हो?
एम्स उसे ढूँढ रहा है।
लेकिन...
पर मेरी समझ में अभी भी यह नहीं आ रहा है कि रोशेल ही वहाँ से
कार लेने क्यों आई थी?
मुमकिन है इसमें उसका कोई नुक़सान ना हो।
लेकिन इससे उसे फ़ायदा भी क्या होगा?
किसी भी हालत में, इस गिरोह की सरग़ना तो वह हो नहीं सकती।
मैं किसी को जानती हूँ जो हमारी मदद कर सकता है।
मुझे नाडिया मिल गई।
मुझे, दरअसल, कुछ देर पहले उसका पता भी मिल गया,
लेकिन मुझे उसका सामना करने में बहुत डर लग रहा था।
ताज्जुब की बात है, मुझे ट्रिनी से हिम्मत मिली।
ट्रिनी। वह एक बहादुर लड़की है।
उसकी मदद से, हमें शायद आख़िरकार इंसाफ़ मिल जाए। तुम सब के लिए।
आज स्कूल में सब कैसा रहा, बच्चे?
- काम ठीक चल रहा है? - क्या बताऊँ? बस ठीक-ठाक है।
अरे, यह तुम दोनों को क्या हो गया है?
कुछ नहीं, जान। मैं बस थका हुआ हूँ।
और मैं नहीं हूँ? देखो, तुम बहुत दिनों से काम पर नहीं गए।
मुझे नहीं पता तुम्हें क्या हो रहा है, जान, लेकिन...
इस सबकी वजह इनका शराब पीना है।
मैंने इन्हें अपने दफ़्तर में शराब पीते हुए देखा था।
देखो, मैं...
- मैं जानता हूँ, ठीक है? मैं जानता हूँ। सुनो। - नहीं।
- तुम मेरे साथ ऐसा नहीं कर सकते, मार्कस। - यह आसान नहीं रहा है।
- तुम हमारे साथ ऐसा नहीं कर सकते। - मैं कोशिश कर रहा हूँ ना?
- वाक़ई? - जानता हूँ।
- मुझे लगा था अब ऐसा कभी नहीं होगा। - मैं बोल सकता हूँ?
इसी वक़्त? तुम्हें शराब पीने का यही वक़्त मिला?
- मुझे बात करने दो! - तुम मेरे साथ ऐसा कैसे कर रहे हो...
चुप हो जाओ! लड़ना बंद कर दो, प्लीज़।
आप जानना चाहती हैं स्कूल कैसा रहा? बहुत ख़राब रहा।
क्योंकि आपकी पर्फ़ेक्ट बेटी नाकामयाब हो गई।
ठीक है? मैं हार गई।
कोई बात नहीं, बच्चे। सब ठीक है।
नहीं, यह ठीक नहीं है।
- यह मेरी वजह से शराब पी रहे हैं। - नहीं। ठीक है, बच्चे? नहीं। ठीक है?
इसमें तुम्हारी कोई ग़लती नहीं है।
ना कभी थी और ना ही कभी होगी।
मुझे अपने किए की ज़िम्मेदारी लेनी होगी।
और मैं जानती हूँ मैंने तुम पर दबाव डाला,
लेकिन तुम्हारे लिए मेरा प्यार तुम्हारे अच्छे नंबर लाने पर निर्भर नहीं करता है।
ऐसी किसी भी चीज़ पर। कभी निर्भर नहीं करता था।
मुझे माफ़ करना मेरी वजह से तुम्हें ऐसा महसूस हुआ।
हम दोनों तुम्हें बहुत प्यार करते हैं, बच्चे।
और मैं कभी तुम पर वह बोझ नहीं डालना चाहता था।
- ठीक है? - हाँ।
तुम पक्का यह करना चाहती हो?
हाय। मेरा नाम पॉपी स्कोविल है।
मैं तुम्हें जानती हूँ। यहाँ क्यों आई हो?
हाय।
इस तरह यहाँ आने के लिए मुझे माफ़ कर देना।
तुम्हें देखकर बहुत अच्छा लग रहा है।
नाडिया, जो कुछ भी हुआ, मैं उस सबको लेकर बहुत शर्मिंदा हूँ।
लेकिन मैं तुम्हें बस यह बताना चाहती थी कि मैं कोशिश कर रही हूँ।
मैंने जो किया, मैं उसकी भरपाई करने की...
कोशिश कर रही हूँ।
तुम चाहे मुझे माफ़ मत करो लेकिन मैं तुम्हें बताना चाहती हूँ कि मुझे कितना अफ़सोस है।
तुम्हारी वजह से मुझसे देह व्यापार करवाया गया।
तुम्हारी वजह से मुझ पर वह निशान बनाया गया।
तुम्हारी वजह से मेरी ज़िन्दगी हमेशा के लिए बदल गई।
लेकिन मैं अब एक अलग इंसान हूँ।
तब से अब तक बहुत बेहतर हो गई हूँ।
मैंने तुम्हें माफ़ कर दिया।
शुक्रिया।
तो अगर तुम जानती हो कि रोशेल ने फ़िनी को मारा है,
तुम्हें मेरी क्या ज़रूरत है?
मुझे नहीं लगता रोशेल इस गिरोह को चला रही है।
फ़िनी को कोई और ब्लैकमेल कर रहा था।
- वह मैं नहीं थी। - नहीं। न... हम ऐसा नहीं कह रहे हैं।
लेकिन उसका और तुम्हारा एक पुराना वीडियो है।
जब वह वीडियो बनाया गया था, क्या वह जानता था कि तुम उसे रिकॉर्ड कर रही हो?
नहीं।
उसने मुझे अपने एक दोस्त के पास भेजा था, लेकिन उसके दोस्त को कोई दिलचस्पी नहीं थी।
और कुछ दिनों बाद, मुझे उस दोस्त से एक अनाम मैसेज मिला।
- अनाम? - हाँ।
उसकी फ़िनी से कुछ अनबन हुई होगी
क्योंकि उसने बदला लेने के लिए मुझसे वहाँ कैमरा लगाने को कहा था।
इससे तुम्हें क्या मिला?
मुझे बस इतना चाहिए था जिससे मैं कॉलेज की फ़ीस भर सकूँ और एक नई ज़िन्दगी शुरू कर सकूँ।
और मैंने उससे यह वादा लिया था कि वह स्टैनफ़ोर्ड में मेरा दाख़िला करवाने की कोशिश करेगा।
वह कौन था? वह दोस्त।
क्या वह ली हैकमैन था?
तुम्हें कैसे पता?
मुझे लगता है ली हैकमैन हमसे लगातार झूठ बोलता आ रहा है।
- तुम्हें लगता है उसने फ़िनी को मरवाया है? - पता नहीं।
लेकिन मुझे लगता है कि वह इस देह व्यापार गिरोह का सरग़ना हो सकता है।
ओकलैंड कैपस्टोन्स
- हे, डैडी। - हे।
शुक्रिया।
अपनी पूरी ज़िन्दगी, मैं माँ को एक आदर्श रूप में देखना चाहती थी
क्योंकि पूरी ज़िन्दगी मैं उनका शोक मनाती रही।
उन्होंने अपना दर्द हमसे छुपाने के लिए जो बलिदान किए, वे...
मुझे बहुत अशांत कर रहे हैं, डैडी।
मैं जानता हूँ, मेरी बच्ची। मैं जानता हूँ।
लगता है माँ ने जो तकलीफ़ें उठाईं, उन्होंने जो राज़ छुपाए, उसी ने हमारे परिवार को दुःख पहुँचाया है।
इतने समय तक हमारे परिवार को चोट पहुँचाई है।
शायद तुम ठीक कह रही हो, पॉपसिकल।
दो लोग जिन्होंने ज़िन्दगी भर कुछ राज़ छुपाए रखे, आज मैंने उन्हें साथ आते देखा।
देखा कि कैसे साथ आने से उनके घाव भर गए।
मैं साइडी और डेज़ से अब अपने राज़ नहीं छुपा सकती। अब मुझसे यह नहीं होगा।
तुम्हारी बहनें हिम्मत वाली हैं। वे समझ जाएँगी।
हम एक परिवार हैं।
और हमेशा रहेंगे।
किसी बात को राज़ रखने का सबसे मुश्किल हिस्सा वह तबाही है जो वे अपने पीछे छोड़कर जाते हैं।
राज़ आपको हर उस चीज़ से अलग-थलग कर देते हैं जो आपको प्यारी है,
जो आपके व्यक्तित्व को बनाती है, जब तक कि आप ख़ुद को बिल्कुल भूल ना जाएँ।
और बिल्कुल उसी पल में,
आप किसी शोषण का विरोध करने के लिए सबसे कमज़ोर होते हैं।
यह देह व्यापार का गिरोह सिर्फ़ इसीलिए काम कर पाया
क्योंकि बहुत सारे लोग अपने सीने में राज़ दबाए रखने के लिए तैयार थे।
बहुत सारे लोग लड़कियों को इतना अकेला कर देने के लिए तैयार थे कि वे ख़त्म हो जाएँ।
तुम ठीक हो, ईवा? मिलना चाहोगी?
हे विन्स। मैं बहुत अच्छी हूँ।
बढ़िया। जल्दी आना।
एक जवान लड़की, रोशेल, जो देह व्यापार में अंदर तक फँसी है,
उसकी पहचान एंड्रयू फ़िनी के क़ातिल के रूप में हुई है।
अभी तक, वह पकड़ी नहीं गई है।
यही अंदाज़ा लगा सकते हैं कि उसका ऐसा करना एक और हताश कोशिश थी
राज़ को राज़ बनाए रखने की।
लेकिन सच कहूँ तो, मैं अब रहस्यों से तंग आ चुकी हूँ।
मैं ऐसे लोगों से तंग आ चुकी हूँ जो उनका इस्तेमाल दूसरों को चोट पहुँचाने के लिए करते हैं।
तो मैं आपसे एक वादा करना चाहती हूँ।
जो भी इस देह व्यापार गिरोह को चला रहा था या चला रहा है, वह अभी भी आज़ाद घूम रहा है।
और मैं उसे ढूँढ निकालूँगी।
और मैं वादा करती हूँ कि मैं आपसे सच कभी नहीं छुपाऊँगी।
मेरा नाम है पॉपी स्कोविल,
और मैं चाहती हूँ कि आप पुनर्विचार करें।
मुझे विश्वास नहीं होता कि माँ और यह आदमी।
ज़ाहिर है इसीलिए डैडी उस दिन इतना अजीब बर्ताव कर रहे थे।
मैं तुम दोनों को बहुत समय से यह बात बताना चाहती थी,
लेकिन मुझे डर था कि तुम...
मुझसे नफ़रत करने लगोगी।
नफ़रत तु... क्यों?
कि मैं हम सब को अलग कर रही हूँ।
नहीं।
नहीं। कभी नहीं।
तुम हमारी बहन हो, पॉपी,
लेकिन यह आदमी, ऐलग्ज़ैन्डर, इसके बारे में सुनकर मैं मेलनी के बारे में सोच रही हूँ।
अगर वह कभी मुझे छोड़कर अपने असली माँ-बाप के पास चली गई, तो मैं मर जाऊँगी।
वह तुम्हारे लिए जो महसूस करती है, वह कभी नहीं बदल सकता।
सिर्फ़ जन्म देना ही किसी को माँ-बाप नहीं बनाता।
ठीक है?
क्या यह बहुत अजीब होगा अगर मैं कहूँ कि मैं तुमसे प्यार करती हूँ?
और मैं इस अजीबो-ग़रीब परिवार से प्यार करती हूँ।
हाँ, होगा।
लेकिन कोई बात नहीं।
मैं तुम लोगों को बहुत प्यार करती हूँ।
हमारी बहन को क्या हो गया?
- मैं इसे नहीं पहचानती। - हे।
यह परिवार पूरा पागल है।
क्या चल रहा है? मतलब, क्या हमारा जन्मदिन है?
- दोबारा कहो। - आज सूरज पश्चिम से निकला है क्या?
तुम हमसे प्यार करती हो।
हे।
- हे। - हाय।
कैसी हो, ट्रिनी?
बेहतर। शुक्रिया।
- और एम्स आ रहा है। - अच्छा।
तो, किसी को उस दुकान से कुछ चाहिए?
- बेटा? - मुझे कुछ नहीं चाहिए।
- मुझे भी नहीं। - पक्का?
- हाँ। शुक्रिया। - मैं अपने लिए कुछ ले आता हूँ।
ठीक है।
- हे। कैसी हो तुम? - हे। मैं एकदम ठीक हूँ।
हे, प्रिंसिपल पिअर।
- हाय। तुम कैसी हो? - आने के लिए आपका शुक्रिया।
उन्हें मेरे पीने के बारे में पता है।
ट्रिनी ने मुझे देख लिया था। कल रात उसके बारे में बता दिया।
लेकिन यह ठीक ही हुआ। जानती हो, एक बहुत ख़राब तरीक़े से ही सही,
हमें जैसे पहली बार दोबारा एक परिवार जैसा महसूस हुआ।
यक़ीन करो, मैं यह समझ सकती हूँ।
हे, सुनो।
मैं उस दिन तुम्हें चूमने के लिए शर्मिंदा हूँ।
तुम्हें उस स्थिति में डालने के लिए।
- हमें शायद कुछ ले लेना चाहिए। - हाँ।
क्या मुझे दो कॉफ़ी मिल सकती हैं, प्लीज़?
दो कॉफ़ी बस आ ही रही हैं।
वह आ गया।
- हे। - हे।
कहाँ थे तुम?
मुझे लगा रोशेल के बारे में कुछ जानकारी हाथ लगी है। लेकिन काम नहीं बना।
हो सकता है जो भी इस सबके पीछे हो, उसने उसे फ़रार होने के लिए पैसे दे दिए हों।
तुम बहुत अच्छा करोगी। मैं पूरे समय वहीं तुम्हारे साथ रहूँगी।
और याद है ना वकील ने क्या कहा था? अचोआ वहाँ नहीं होगा,
तो तुम हर सवाल का जवाब खुलकर दे सकती हो।
- ठीक है, मेरे बच्चे? - ठीक है। हाँ।
मुझे पसीना आ रहा है। किसी के पास हेयर बैंड है?
- या उस जैसा कुछ? - नहीं, माफ़ करना।
- मैं देखती हूँ। - शुक्रिया।
भगवान।
शायद यहाँ हो।
- नहीं, मुझे नहीं लगता। - कुछ भी नहीं?
नीचे झुको!
गोलियाँ चली हैं। एलमीडा उच्च न्यायालय।
- तुरंत मदद की ज़रूरत है। - ज़रीना!
- हम ठीक हैं। - तुम ठीक हो?
हम ठीक हैं। हाँ।
- पक्का? ठीक है। - हे भगवान।
- ओह, नहीं। - जान, दबाओ।
प्रिंसिपल पिअर!
हे भगवान। ईवा।
- ईवा, तुम मुझे सुन सकती हो? - हे भगवान।
किसी ने गोली चलाने वाले को देखा?
- एम्स! इसे गोली लगी है। - दबाओ, दबाओ।
- छोड़ो मत। ज़ोर से दबाओ। - ठीक है।
- ईवा? - जान, हमारे साथ रहना।
ईवा?
उप-शीर्षक अनुवादक: पुनीत
अगर आपको या आपकी जानकारी में किसी को मदद की ज़रूरत है,
तो APPLE.COM/HERETOHELP पर जाएँ